جمهورباشقانی سؤزچوسو ابراهیم قالین، آمریکانین، بؤلوجو ترور هؤرگوتو پ‌کاکالی ۳ چته‌باشی‌ حاقین‌دا معلومات وئره‌نلره اؤدول وعدینه تدبیر‌لی یاناشدیقلارینی بیلدیردی.
ابراهیم قالین، اؤزل بیر تلویزیون کانالین‌دا گوند‌مه دایر آچیقلامالار وئردی.
قالین، آمریکانین، ترور چته‌باش‌لاری مراد قاراییلان، جمیل باییق و دوران قالخانین کیم‌لیک یا دا یئر تثبیتینی مومکون قیلاجاق بیلگیلر قارشیلیغین‌دا پول اؤدولو وئریله‌جگینی آچیقلاماسینی دگرلندیردی.
ایبراهیم قالین،
"(اؤدول آچیقلاماسینی) احتیاطلا قارشیلاییریق. فایداسیز دئییل، گئجیکمیش بیر شئی‌دیر". دئدی.
قالین،
"ی‌پ‌گ‌نی پ‌ی‌دنی، پ‌کاکادان آیری توتوروق دئییرلر. بونونلا آلدادابیلمزلر. بونلارین اورگانیک باغینین آراجسال بیر ایلیشکی اولمادیغینی دفعه‌لرجه دانیشدیق. چوخ گئج قالمیش بیر ایش. بونو ائتسینلر، مثبت قارشیلاییریق، اما بؤیوک فوتوگراف ایچین‌ده بو ی.پ.گ باغلانتیسینی پرده‌له‌مک اوچون ائدیله‌ن بیر شئی‌ ایسه، ۳ گون سونرا حقیقت اورتایا چیخاجاق‌دیر" دئدی.
ابراهیم قالین، آمریکا ایله سوریه‌نین منبج بؤلگه‌سینه دایر آنلاشیلان یول خریطه‌سینین بوتون یؤنلری ایله پلانلاندیغی شکیل‌ده تطبیقی قونوسوندا تورکیه‌نین عزمینی ده وورغولادی.
یول خریطه‌سی، بؤلگه‌نین پ‌کاکا/پ‌ی‌د/ی‌پ‌گ عنصورلارین‌دان تمیزلنه‌رک حقیقی صاحبلرینه وئریلمه‌سینی اؤن گؤرور.
